b'\n_START_ARTICLE_\nPriest Rapids-demningen\n_START_PARAGRAPH_\nPriest Rapids-demningen er en demning med vannkraftverk som danner en kunstig innsj\xc3\xb8 i Columbia River i Grant County, 40 km s\xc3\xb8r for Vantage i delstaten Washington, USA. _NEWLINE_Installert kapasitet i vannkraftproduksjonen er 955 MW, fordelt p\xc3\xa5 ti turbiner. Anlegget var ferdig i 1959, etter fem \xc3\xa5rs bygging. Demningen er 56 meter h\xc3\xb8y, og 3\xc2\xa0000 meter lang. Slusen er 20 meter lang og 26 meter bred, og tillater lasteskip \xc3\xa5 forsere elva videre oppover. Lengre oppe i elva, i samme fylke, ligger Wanapum-demningen som drives av samme kraftselskap. Grant County Public Utility District har en lisens som utl\xc3\xb8p i 2005, og driver de to kraftverkene videre under strenge regler for vannregulering og arkeologisk rehabilitering av kulturminner.'